Wu-Tang Clan

Wu-Tang Clan – amerikiečių repo grupė, debiutavusi 1991 metais. Wu-Tang Clan sudaro 9 nariai:
 RZA
 GZA
 Method Man
 Old Dirty Bastard (mirė 2004 m.)
 Ghostface Killa
 Masta Killa
 U-God
 Raekwon
 Inspectah Deck
Grupės nariai taip pat užsiima ir soline kūryba, yra išleidę daugybę solinių albumų, prodiusuoja savo ir kitų atlikėjų kūrybą, yra laimėję keletą Grammy apdovanojimų, taip pat kai kurie grupės nariai yra vaidinę keletame filmų. Wu-Tang Clan yra viena žymiausių repo grupių pasaulyje, išpopuliarėję nuo savo debiutinio albumo „Enter the Wu-Tang“, išsiskyrusio iš kitos to meto repo muzikos skambesiu, lyrikomis ir ritmais. Po jų išpopuliarėjimo, jie tapo įkvėpimu daugybei kitų reperių, „įsiskiepijųsių“ Wu-Tang stiliaus elementų.

Pirmieji žingsniai ir „Enter the Wu-Tang“ 
Wu-Tang Clan įkūrė ir pirmieji grupės nariai buvo RZA, jo pusbroliai GZA ir Old Dirty Bastard. Jie iškart patraukė svarbių figūrų repo pasaulyje dėmesį, bet vis tiek jiems nepavyko sudaryti sutarties albumui įrašyti. Tuo metu RZA ir GZA įrašinėjo savo solinius darbus – tai buvo puiki praktika, bei patirtis Wu-Tang Clan ateičiai. Tuo metu prie GZA, RZA ir ODB (Old Dirty Bastard) prisijungė ir kiti nariai, artimi draugai iš gimtojo Staten Island rajono, su kuriais grupė ir pradėjo savo jau viešą debiutą ir įrašė debiutinį „Enter the wu-Tang“ albumą.

Po kurio laiko RZA, kuris jau turėjo pažinčių su įrašų ir leidybos studijomis, savo grupės narius įtikino, kad jei jis būtų atsakingas už Wu-Tang'ų reikalus leidybiniame fronte, grupė galėtų įrašyti savo albumą, ir dar taptų viena iš dominuojančių repo grupių JAV. Visiems grupės nariams sutikus, taip ir nutiko. Įrašius „Enter the Wu-Tang “, grupė susilaukė plataus pripažinimo ne tik valstijose, bet ir visame pasaulyje ir iki šių dienų repo muzikos pasaulyje daro didžiulę įtaką, be to yra įkvėpimas daugeliui kūrėjų.

Wu-Tang Family 
Wu-Tang Clan yra subūrusi Wu-Tang Family, tikrai didelę „armiją“ MC, DJ'ų, dainininkų ir prodiuserių, kurių priešakyje, žinoma, stovi pats Wu-Tang Clan’as. Šią „šeimą“ sudaro:
 47 atskiros grupės, iš kurių žymesnės yra Killarmy, Brooklyn Zu, Sunz Of Man ir t. t.
 44 soline karjera užsiėmantys MC,iš kurių labiau žinomi Cappadonna, Killa Sin, Killah Priest ir t. t.
 11 dainininkų, labiau iš jų žinomas Tekhita.
 18 prodiuserių, žymesnis iš jų 4th Disciple.
Šie šeimos nariai yra ne taip plačiai žinomi kaip patys Wu-Tang’ai, bet taip pat yra verti dėmesio atlikėjai, kiekvienas jų turi savitą stilių, tačiau kaip bebūtų, jų šaknys „išaugusios“ iš pačių šios „šeimos“ įkūrėjų – Wu Tang Clan.

Wu-Tang Clan dabartis 
Wu-Tang Clan įrašė ir išleido keletą albumų kaip grupė, ir tikrai įspūdingą kiekį solinių albumų, kurie susilaukė daugybės ir teigiamų muzikos kritikų įvertinimų ir dar didesnio klausytojų pripažinimo ir populiarumo. Dabar Wu-Tang Clan nariai dažniau dirba savo įrašų studijose kurdami solinius darbus, daugiausiai dėmesio skirdami solinei karjerai, tačiau grupė toli gražu dar nėra iširusi, vyksta Wu-Tangų kaip grupės koncertai, įrašomi bendri kūriniai. Wu-Tang Clan’as padarė tikrai didžiulę įtaką repo muzikai ir yra vieni talentingiausių repo atlikėjų ir kaip grupė, ir kaip soliniai atlikėjai.

Nuorodos 
Wu-Tang Clan tinklalapis
 

JAV repo atlikėjai